kardosdrur/scandi-wiki huggingface dataset:
Hjuldampskibet Holger Danske

Hjuldampskibet Holger Danske blev søsat i 1849 i England og indgik i marinen i 1850. Holger Danske var oprindeligt bestilt som rutebåd til ruten Kiel-St. Petersborg, men på grund af krigen blev det færdiggjort som kanonbåd til marinen. Motoren var på 260 HK.

Tekniske data

Generelt 
 Længde: 53,4 m
 Bredde:  8,9 m 
 Dybgang: 4,1 m
 Deplacement: 1.006 ton

Armering
Artilleri: 1 styk 60 pund bombekanon, 6 styk 30 pund kanoner, 6 styk 4 pund haubitser.

Tjeneste 
Indgået i flådens tal i 1850. Krigsudrustet i 1850-51, under kriserne i 1854 og 1861 og under krigen i 1864. Blev ofte anvendt til troppetransport. Udgået af tjeneste i 1873 og solgt i 1876.

Eksterne henvisninger
Hjuldampskibet Holger Danske i Den sorte Registrant 

Kanonbåde fra Danmark
Chios

Chios (græsk: Χίος) er en græsk ø nær den tyrkiske kyst på ca. 842 km², med et Indbyggertal på 53.408 mennesker. Hovedbyen hedder ligeledes Chios.

Eksterne henvisninger 
 Øens officielle hjemmeside
Henrik 3., tysk-romersk kejser

Henrik 3., ( 28. oktober 1017 – 5. oktober 1056) var tysk konge fra 1039 til 1056 og tysk-romersk kejser fra 1046 til 1056.

Biografi 

Henrik var søn af Kejser Konrad 2. og Gisela af Schwaben. Han blev kronet som sin fars medkonge i Domkirken i Aachen i 1028 og blev enekonge ved farens død i 1039.

På synoden i Sutri i december 1046 satte Henrik punktum for et bittert skisma indenfor pavedømmet og afsatte Pave Gregor 6., Benedict 9. og Silvester 3.. Han indsatte i stedet Clemens 2. på pavestolen; denne kronede Henrik til kejser juledag 1046 i Peterskirken i Rom. 

Henrik 3. indsatte fire tyskere til paver: Clemens 2. (1046-1047), Damasus 2. (1048), Leo 9. (1049-1054) og Viktor 2. (1055-1057).

Kejser Henrik 3. døde 38 år gammel i 1056. Han blev efterfulgt som tysk konge af sin søn Henrik 4., der allerede i 1053 var blevet kronet som sin fars medkonge.

Eksterne kilder/henvisninger 

 Council of Sutri på engelsk Wikipedia.

Tysk-romerske kejsere
Henrik 3.

Henrik 3. (også Henry 3., Heinrich 3., Henri 3. og Henrique 3.) kan henvise til flere regenter med dette navn:

 Henrik 3. af England (1207-1272) – konge af England 1216-1272
 Henrik 3. af Frankrig (1551-1589) – konge af Polen, storfyrste af Litauen 1573-1574, konge af Frankrig 1574-1589
 Henrik 3., tysk-romersk kejser (1017-1056) – tysk konge 1039-1056, tysk-romersk kejser 1046-1056
 Henrik 4. af Frankrig (1553-1610) – konge af Navarra 1572-1610 som Henrik 3., konge af Frankrig 1589-1610
Friluftsliv

Friluftsliv er et begreb, som omfatter en bred vifte af aktiviteter, der alle tager udgangspunkt i det at være aktiv og leve i naturen. Af aktiviteter inden for friluftslivet kan blandt andet nævnes:

 Brævandring
 Fjeldvandring
 Kajak
 Klatring
 Kano
 Lystfiskeri
 Rafting
 Ridning
 Spejderliv
 Trekking
 Turcykling
 Turski
 Ultralet rygsækvandring
 Vandring
 Vildmarksliv
 Vinterfjeld

Litteratur 
Andkjær, Søren (red.): Friluftsliv under forandring. Gerlev: Bavnebanke 2005

Eichberg, Henning & Ejgil Jespersen: De grønne bølger. Træk af natur- og friluftslivets historie. Gerlev: Bavnebanke 1986, nyudgave Vejle: DGI 2001

Sandell, Klas & Sverker Sörlin (red.): Friluftshistoria. Från ”hårdande friluftslif” till ekoturism och miljöpedagogik. Stockholm: Carlsson 2000. 2. uppl. 2008

Eksterne links 
 Friluftsliv – Naturstyrelsen 
 Ud i naturen-kortet Naturstyrelsen 
 Friluftsrådet – Paraplyorganisation for dansk friluftsliv 

 
Natur
Redox-flow-celle

En redox-flow-celle er et genopladeligt batteri med eksterne elektrolytlagre, der kan gemme elektrisk energi i kemisk energi. Et redox-flow-batteri laves ved at serieforbinde flere redox-flow-celler.

Under opladning pumpes den "afladede" elektrolyt gennem redox-flow-cellen som får tilført elektrisk energi – og ud fås den "opladede" elektrolyt.

Under afladning pumpes den "opladede" elektrolyt gennem redox-flow-cellen som genererer elektrisk energi – og ud fås den "afladede" elektrolyt.

I 2011 blev det offentliggjort at Vanadium-redox-flow-cellen nu kan få øget sin energitæthed med 70% og gøres mere stabil.

Kilder/referencer

Se også 
 Redoxreaktion
 Distribueret elproduktion
 Energi

Eksterne henvisninger 
mpoweruk.com: Flow Batteries, Redox Batteries

Genopladelige batterier
Vanadium-redox-flow-celle

Vanadium-redox-flow-batteriet eller VRB er en redox-flow-celle og blev opfundet af Professor Maria Skyllas-Kazacos ved University of New South Wales i Australien og har en cyklusvirkningsgrad på 75-90%.
 
Ved en 1 molær opløsning har vanadium-redox-flow-cellen en cellespænding på ca. 1,26-1,6V. Etableringsomkostningerne kan være så lave som 150 USD per kWh (årstal?).

En praktisk installation startet i 2001 hos Hokkaido Electric Power Co. har en forventet membranlevetid på 8 år og forventes at have mere end 16.000 oplade-aflade-cykler. Efter de 8 år kan membranen relativt let udskiftes.

Energitætheden for en 1 molær opløsning er ca. 25 Wh/kg og er derfor bedst egnet til stationære anlæg til f.eks. oplagring af energi fra vindenergi eller energiudligning mellem dag og nat.

I 2011 blev det offentliggjort at Vanadium-redox-flow-cellen nu kan få øget sin energitæthed med 70% og gøres mere stabil.

I Danmark udvikler, producerer og sælger det danske firma VisBlue Redox Flow batterier fra 8 kW med 40 kWh og op efter.

Se også 
 Redoxreaktion
 Distribueret elproduktion
 Energi

Kilder/referencer

Eksterne henvisninger 
Web archive backup: vanadium battery info...

Genopladelige batterier
Christopher Hayden

Christopher Hayden er en fiktiv karakter i tv-serien Gilmore Girls spillet af David Sutcliffe. Han gik i skole med Lorelai Gilmore, med hvem han som 16-årig fik datteren Rory Gilmore. Han indvilgede i at gifte sig med Lorelai for sammen med hende at opdrage Rory, men blev afvist og figurerede ikke i deres liv i mange år. Senere fik han datteren "G.G." med Sherri. Christopher er kun en mindre del af Rorys liv i hele serien, men indimellem har han et forhold til Lorelai og er derfor mere involveret.

Eksterne henvisninger 
 

Personer fra Gilmore Girls
Emily Gilmore

Emily Gilmore er en fiktiv karekter i tv-serien Gilmore Girls spillet af Kelly Bishop. Sammen med sin mand, Richard, har Emily datteren Lorelai Gilmore.

Emily er protestant og medlem af Daughters of the American Revolution og AJLI. Hun fik en streng opdragelse. Hun gik på Smith College og læste historie. Efter hun blev gift, dedikerede hun sig selv til at støtte op om sin mands karriere. Et resultat heraf er, at hun bruger meget af sin tid på at arrangere velgørenhedsarrangementer, og hun er meget optaget af sømmelighed og fremtræden. Hun er svær at gøre tilpads og er ikke i stand til at holde en tjenestepige i særlig lang tid af gangen. De siger op eller bliver fyret hurtigt efter hinanden af grunde, som at synge eller gå for tungt.

Eksterne henvisninger 
 

Personer fra Gilmore Girls
Győr

Győr (tysk: Raab) er en by i det nordvestlige Ungarn, hvor den er hovedby i amtet Győr-Moson-Sopron.

Byen har  indbyggere, hvilket gør den til landets sjettestørste by.

Under det Osmanniske Rige blev byen kaldt Yanık.

Referencer

Henvisninger 

 
Byer ved Donau
Richard Gilmore

Richard Gilmore (født januar 1943) er en fiktiv karakter i tv-serien Gilmore Girls spillet af Edward Herrmann.

Richard er far til Lorelai, som han har sammen med Emily. Hans mor hed Lorelai "Trix" Gilmore (Marion Ross) og var inspirationen til hans egen datters navn. Selvom Richard elsker sin mor meget højt, gik han mod hendes ønske om at gifte sig med sin tidligere kæreste Pennilyn Lott og giftede sig med Emily i stedet.

Richard er en velrespekteret forretningsmand indenfor forsikringsbranchen. Han har arbejdet for en stor, velrenommeret virksomhed, selvstændigt og sammen med Jason Stiles i deres fælles forsikringsselskab.

Eksterne henvisninger 
 

Personer fra Gilmore Girls
Republikken Ingusjetien

Republikken Ingusjetien (også kendt som Ingusjien; , ; , ) er en af 21 autonome republikker i Den Russiske Føderation. Republikken Ingusjetien har et areal på  km² og (2016) indbyggere. Hovedstaden i republikken er Magas, der med sine (2015) indbyggere, er det absolut mindste administrative center i Den Russiske Føderation.

Geografi 

Ingusjetien er beliggende på de nordlige skråninger af Kaukasus i det Nordkaukasiske føderale distrikt.
Republikken grænser op til de russiske republikker Tjetjenien og Nordossetien–Alania samt Georgien.

Historie 

Omkring 700 år f.v.t. omtales ingusjeternes forfædre, Nakhcho-folket, første gang. Nakhcho-folket levede i bjergene i det, der er nutidens Ingusjetien og Tjetjenien.  

I 1200-1400 forekom angreb og invasioner fra tatarer og Timur Lenk med flere.

Mellem 1600 og 1861 spredtes Islam fra Dagestan via Tjetjenien og blev antaget modvilligt af ingusjeterne; den sidste landsby blev først muslimsk i 1861.

Omkring år 1800 blev Nakhcho-folket delt i ingusjeter og tjetjenere.

I 1810 blev Ingusjiien en del af det russiske imperium.

I 1918 støttede befolkningen bolsjevikerne under den russiske borgerkrig. 

I 1936 etableredes den Autonome Socialistiske Sovjetrepublik Tjetjeno-Ingusjs ASSR efter diverse mellemstadier. Den ingusjetiske kultur blev stærkt undertrykt. I 1944 blev den ingusjetiske befolkning deporteret til Centralasien efter, at Stalin beskyldte dem for at have samarbejdet med tyskerne. Slaver flyttede ind i området. Den Ingus-Tjetjenske republik blev opløst og delt mellem Dagestan, Nordossetien og Georgien. I 1957, efter Stalins død, blev republikken genoprettet og ingusjeterne fik lov at vende tilbage til hjemlandet. De måtte tilbagekøbe deres tidligere ejendomme fra de nye beboere. En vestlig provins – Prigorodnyi – blev ikke givet tilbage, men forblev nordossetisk. Dette skabte megen bitterhed og var et vigtigt grundlag for den uro, som senere fulgte.

Efter sovjetunionens opløsning i 1991 udskiltes Ingusjetien fra Tjetjenien og blev en selvstyrende russisk republik. I oktober 1992 udbrød uroligheder mellem ingusjetere og ossetere i Prigorodnyi-provinsen. Urolighederne endte med, at titusinder af ingusjetere blev drevet fra deres hjem og måtte flygte til Ingusjetien. Sammen med flygtninge fra Tjetjenien har flygtningene senere skabt store problemer for den allerede hårdt belastede ingusjetiske økonomi.

Republikkens befolkning består hovedsageligt af ingusjetere (375.537; 94,1%), som er nært beslægtet med republikkens næststørste folkegruppe, tjetjenere (19.765; 4,6%).

Referencer

Eksterne henvisninger 

 Republikken Ingusjetiens officielle hjemmeside

 
Etableret i 1992
Ain't Nothin' Stoppin' Us Now

Ain't Nothin Stoppin Us Now er et album af det amerikanske soul/funk-band Tower of Power udgivet i 1976 og varer 38:19.

Numre
 "Ain't Nothin' Stoppin' Us Now" – 	3:58
 "By Your Side" – 	4:30
 "Make Someone Happy" – 	2:47
 "Doin' Alright" – 	4:48
 "Because I think the World Of You" – 	3:00
 "You Ought To Be Havin' Fun" – 	3:06
 "Can't Stand To See The Slaughter" – 	2:47
 "It's So Nice" – 	5:39
 "Deal With It" – 	3:20
 "While We Went To The Moon" – 	4:24

Personel
Greg Adams  – trompet, flygelhorn, horn, stemme	
Ron E. Beck  – stemme, trommer	
Emilio Castillo  – saxofon (tenor), stemme	
Bruce Conte  – guitar, stemme	
Mic Gillette  – percussion, trombone, trompet, flygelhorn, horn, horn (bariton), trombone (bas), stemme	
Patricia Henley  – stemme	
Melba Joyce  – stemme	
Stephen "Doc" Kupka  – saxofon, saxofon (bariton)	
Bill Lamb  – trombone, trompet, flygelhorn	
Edward McGee  – trompet, sanger	
Lenny Pickett  – saxofon, saxofon (alt), saxofon (tenor)	
Francis Rocco Prestia  – bas	
Carol Rogers  – stemme	
Ivory Stone  – stemme	
Chester Thompson  – synthesizer, klaver, keyboard, stemme	

Tower of Power-album
Album fra 1976
Aragua

Aragua er en af Venezuelas 23 delstater (estados).

Eksterne henvisninger 

Delstater i Venezuela
Hans Erasmus von der Pfordten

Hans Erasmus von der Pfordten (14. oktober 1646 – 1710) var en dansk officer af anset sachsisk adelsslægt født på riddergodset Pinnewitz ved Meissen. Han var far til Ulrich Wilhelm von der Pfordten.

Som kun 15-årig kom han til det danske hof, og mens han var page, lod kongen ham lære fyrværker- og artillerikunsten ved Københavns Tøjhus, von der Pfordten blev i 1671 fændrik ved Kongens Livregiment til fods og gjorde derefter et par felttog med under den berømte brandenburgske general Derfflinger. Ved sin hjemkomst blev han i 1675 løjtnant ved Livregimentet og steg under den Skånske Krig rask i vejret ved samme afdeling: 1676 til kaptajn, 1678 til major, 1679 til oberstløjtnant. Efter i et års tid at have fungeret som vicekommandant i citadellet blev von der Pfordten i 1683 oberst og kommandant i Fredrikstad i Norge, 1694 kommandant af Kronborg, 1696 tillige chef for fortifikationsetaten i Danmark, 1699 brigadér og 1708 generalmajor.

Bedrifter 
I fortifikationens udvikling her i landet har han næppe sat varige spor; som kommandant var han, uagtet han ikke kom til at tage direkte del i krigsbegivenhederne, gentagende i nær berøring med disse. Han var således i en ret vanskelig stilling, da en engelsk-hollandsk flåde i juli 1700 løb ind i sundet for at forene sig med den svenske mod den danske flåde, uden at sømagterne officielt havde krig med Danmark, von der Pfordten kunne derfor kun bruge sine kanoner til salut, og mod den svenske hær, der med Karl XII få uger efter gik i land et par mil syd for Kronborg, fik han heller ikke løsnet et skud. Noget lignende var tilfældet 10 år senere under felttoget i Skåne. Den anstrængte virksomhed, som von der Pfordten, der var begyndt at skrante, nu udfoldede for at sætte fæstningen i forsvarsstand og sikre forbindelsen med Helsingborg, var vistnok årsagen til hans død i maj 1710.

Privat 
Som så mange andre af Frederik IV's højere officerer viste han måske ikke synderlig selvstændighed og selvtillid, men han var en tro og pålidelig soldat. Det hus i Helsingør, som kongen havde foræret ham, lod han efter slaget 10. marts indrette til lazaret. von der Pfordten havde i 1683 ægtet Sophie Wissing (født omtrent 1657, død 1715, begravet 28. maj), datter af købmand i København Jens Jensen Wissing. Datteren Else Sophie ægtede Edvard Hammond, død 1711 som stiftamtmand i Bergen.

Kilder 

 
 A. Hoff, Leichpredigt üb. H. E. v. d. P. (1710).
 V.E. Tychsen, Fortifikations-Etaterne og Ingenieurkorpset 1684-1893.

Generalmajorer fra Danmark
Danskere i 1600-tallet
Danskere i 1700-tallet
Personer i Den Skånske Krig fra Danmark-Norge
Personer i Den Store Nordiske Krig fra Danmark-Norge
Ingeniørofficerer fra Danmark
Parkering Forbudt

Parkering Forbudt var et dansk børnerockband der blev dannet i 1978, bestående af Don Martin, Fox Nilfisk, Drezz og Grev Lyhne.

Fox trådte ud i 1980 og ind kom sangerinden Trine og guitaristen Nico. Grev Lyhne gik ud i 1981 og Chris fra Dori Jonk Band overtog trommerne, mens Dori kom med på rytmeguitar. Dori forlod bandet igen i 1982. Parkering Forbudt fik deres gennembrud i det internationale børneår 1979, hvor de udgav singlen "Åbent brev til Dronningen" og LP'en Parkering Forbudt, spillede på Orange Scene på Roskilde Festival og selv lavede en børnerockfestival i Odd Fellow Palæet i december.

Parkering forbudt fik stor betydning for "børnerock", da de i stedet for en fanklub lavede en Børnerockbevægelse og stod bag en masse koncerter landet over bl.a. i København, Odense, Ålborg og Århus, hvor lokale bands kunne tilmelde sig. I Århus foregik det indtil der blev for mange tilskuere i Huset, og derefter indtil slutningen i Århus Kongreshus, hvor der blev indspillet en live-lp, bl.a. med deltagelse af det lokale pige børnerockband Aphrodite, som stod for børnerockbevægelsen i Århus.

Parkering Forbudt var et børnenes oprør imod det fastgroede regelsamfund, som de mente de voksne forvaltede forkert.
Deres tekster var enten et barns skrig, eller samfundets vrangside kastet lige i ansigtet.

De udgav i 1980 deres anden LP Det osse os. I 1985 udgav de deres sidste plade Hvorhen, hvor man høre noget af det første rap og Hip Hop i Danmark.

Bandet medvirkede på rock imod junk LP`en Fix og færdig, "Børnerock for et børnehus" fra 1981 og EP'en "Her og nu".
Børnerockbevægelsen er bl.a. dokumenteret i filmen "Cirkus Børnerock" instrueret af Laus Bengtsson og Ebbe Preisler.
Parkering Forbudt blev gendannet for en enkelt aften den 8. november 2008 ved Grev Lyhnes 30 års jubilæum på spillestedet OPERAEN, Christiania.

 "Drezz" er nu bosat i England og er blevet musikproducer og freelance musiker.
 "Grev Lyhne" er i dag varietekunstner, komponist, tekstforfatter, gademusiker og nar.
 "Nico de Frost" laver nu elektronisk musik og spiller ofte som DJ.
 Don Martin spiller i et Bob Dylan Jam band, og lægger musik til oplæsning af digtere.
 Fox Nilfisk er fritidsmusiker.

Diskografi 
 Parkering Forbudt (1979)
 Det osse os (1980)
 Hvorhen (1985)

Eksterne henvisninger 
 

Rockgrupper fra Danmark
Etableret i 1978
Henrik 2. den Hellige (Tysk-romerske rige)

Henrik 2. (6. maj 973 – 13. juli 1024 kaldet Henrik den Hellige ) var tysk konge fra 1002 og tysk-romersk kejser fra 1014 til 1024.

Biografi 
Henrik 2. var søn af Henrik 2. af Bayern og arvede ved faderens død i 995 hertugdømmet Bayern. Efter kejser Otto 3.s død blev Henrik valgt til tysk konge i Mainz den 7. juni 1002. I begyndelsen anerkendtes han kun af frankerne og bayerne, men han tvang efterhånden de øvrige landsdele til at hylde ham som konge. Henrik 2. arbejdede for at modvirke den opløsning af riget, der var foregået under hans forgænger. Han vendte sig især mod Boleslav 1. af Polen, som havde erobret dele af det tyske rige i øst, samt Arduin af Ivrea som havde gjort sig selv til konge af Italien. Det lykkedes efter lang strid Boleslav 1. at beholde Lausitz. Mod Italien kæmpede Henrik 2. første gang i 1004 og kronedes med den langobardiske jernkrone som konge af Italien. Under sit andet togt (1013-14) lykkedes det ham at styrte Arduin og kronedes til kejser den 14. februar 1014 i Peterskirken i Rom. Henrik foretog endnu et togt til Italien i 1021 for at støtte det sydlige Italiens oprør mod den byzantinske kejser.

I den indre styrelse fulgte Henrik 2. sine forgængeres politik og forbigik de verdslige fyrster og støttede sig til biskopperne og tog dem på råd om rigets forvaltning. I kirkelig henseende støttede Henrik II cluniacensernes reformideer. Henrik 2. blev kanoniseret i 1146 af Pave Eugenius 3., og også hans dronning Kunigunde af Luxembourg (død 1038) blev helgenkåret.

Eksterne links 

Tysk-romerske kejsere
FLY (digtergruppe)

FLY, en digtergruppe, stiftet i Odense i 2004, der indtil 2009 arrangerede lyrik-oplæsninger. 

FLY blev dannet som en udspaltning af Lyrikgruppen FynsVærk og består af stud.mag. Cindy Lynn Brown, altmuligmand Jan Hjort, stud.mag. Martin Johs. Møller og som mentor Viggo Madsen. Digteren Poul g Exner var en del af gruppen fra begyndelsen, og med til at opstarte oplæsningsrækken, samt booke oplæsere i en årrække. Han forlod FLY i 2008. 

FLY har som formål at arrangere jævnlige oplæsninger med indbudte forfattere M/K fra det yngre vækstlag i dansk digtning, men også ældre 'glemte' eller af andre årsager ukendte forfattere inddrages ofte. FLY har desuden lejlighedsvist udgivet fysiske digtsamlinger og andre publikationer under navnet FLY-tryk.

De første par år fandt oplæsningerne sted på den hedengangne Café Optimisten, men efter dennes lukning har aktiviteterne bl.a. fundet sted på Mimeteatret og Café Jolly Rogers. Senest er FLY blevet en del af paraplyorganisationen Days of Art and Love og har benyttet nedlagte fabrikslokaler på Odense Havn, tilhørende Poul R. Weile. 

En del af oplæsningerne bliver båndet og efterfølgende lagt ud på bloggen martinjm.blogspot.com. 

Oplæsningerne er fortløbende nummereret og gruppen afholdt i (januar 2009) det hidtil sidste FLY #17. Udvælgelsen af forfattere til oplæsningerne foregår ud fra et nøje kendskab til og anbefalinger fra den litterære undergrund. Kvalitetskriterierne er baseret på det foredragne materiale samt forfatternes personlige optræden. 

Medlemmerne af FLY har både på egen hånd og samlet deltaget i CD-udgivelser, Hvedekorn og andre litterære tidsskrifter, samt senest i kunstfestivalen Days of Art and Love, 2007.

Oplæsere ved FLY-arrangementer
Gitte Broeng, Glenn Christian, Peter Dyreborg, Poul G. Exner Ida Marie Hede, Jun Feng, Rasmus Graff, Robert Henningsson, Mads Jarler, Anni Jensen, Kenneth Jensen, Peter Jensen, Mikael Josephsen, Ask Katzeff, Martin L. Kjeldsen, Rune Kjær Rasmussen (tidligere medlem af FLY), Julie Sten-Knudsen, Sigurd Buch Kristensen,  Marie Kudahl, Rune Kvolsgaard, Brian Larsen, Keith Lohse, Thurston Magnus, Mads L. Mygind,  Rasmus Halling Nielsen, Mette Norrie, Linda Nørgaard, Søren Kaare Petersen, Martin Snoer Raaschou, Louise Rosengreen, Nathalie Sheila Saltz, Nicolaj Stochholm, Stinne Storm, Charlie Sung.

Se også
Arden Digtfestival

Eksterne links
Martin Johs. Møllers blog med lyd og billeder fra oplæsninger 
DANEfæ, Jan Hjort (museum) 
Days of Art and Love 
Lyrikgruppen Fynsværk 

Digtere fra Danmark
Poesi
Dansksprogede forfattere fra Danmark
Aljaksandr Hleb

Aliaksandr Hleb, (  ;  , ofte kaldet Alexander Hleb) er en hviderussisk fodboldspiller, der spiller hos BATE Borisov. Hleb spiller offensiv midtbane, men bliver ofte også brugt i højre og venstre side på midtbanen.

Barndom 
Hleb voksede op i Minsk, hans mor var bygningsarbejder og hans far kørte tankbiler. Faderen var valgt til at hjælpe med at destruere ubeboelige huse i Ukraine efter Tjernobylulykken. Hleb tror at eksponering fra radioaktive stråler, i dag er skyld i hans faders dårlige helbred.
Før han blev involveret i fodbold var Hleb en dygtig svømmer og gymnast, hvliket kan forklare hans smidighed og lave tyngdepunkt på banen.

Klubkarriere 
Hleb udviklede sin fodbold på betonbanerene i FC Dinamo Minsks skole. Som syttenårig skrev han kontrak med FC BATE, et hviderussisk Wysjejsjaja Liha hold lige nord for Minsk. Sæsonen efter vandt de det hjemlige mesterskab.

Stuttgart 
Efter at være blevet opdaget af talentspejdere i år 2000 skrev Hleb og hans lillebror Vjatjaslaw Hleb kontrakt med bundesligaklubben VfB Stuttgart for omkring €150,000. Han etablerede sig hurtigt som en af de vigtigste spillere på holdet.

I 2002-03 sæsonen sluttede Stuttgart på andenpladsen i ligaen og fik en Champions League sejr over Manchester United og Hleb var blevet holdets kreatør og playmaker. Daværende træner Felix Magath forlod klubben til fordel for Bayern München og Stuttgart var ikke ligeså succesfulde under den nye manager Matthias Sammer. Trods dette blev Hleb manden med flest assist i sin sidste sæson i bundeligaen.

Arsenal 
Aliaksandr Hleb har spillet 89 kampe for Arsenal og scoret 7 mål, han har lagt op til utrolig mange mål. I april 2008 var mange klubber interesserede i ham bl.a. FC Barcelona, Real Madrid og Juventus.

Barcelona 
Den 16. juli 2008 skrev Hleb under på en fireårig kontrakt med den spanske stor-klub. Transfer summen lød på £11.8m med en frikøbsklausul på £71m. Han har siden da været udlejet til både sin gamle klub Stuttgart, til engelske Birmingham City og fra september 2011 til VfL Wolfsburg.

Eksterne henvisninger

Kilder 

Fodboldspillere fra Hviderusland
Fodboldspillere fra VfB Stuttgart
Fodboldspillere fra Arsenal F.C.
Fodboldspillere fra FC Barcelona
Fodboldspillere fra Birmingham City F.C.
Fodboldspillere fra VfL Wolfsburg
Fodboldspillere fra BATE Borisov